OpenLLM-France/wikimedia huggingface dataset:
# María Virginia Estenssoro

María Virginia Estenssoro (La Paz, 1902ko uztailaren 2a – São Paulo, 1970) idazle boliviarra izan zen.

## Biografia

Alfredo Estenssoro Rivero eta María de la O. Romecín Martínez izan zituen guraso. Nerabezaroa Tarijan igaro zuen eta Boliviatik kanpo egin zuen lehen bidaia 1920an Txileko Concepción hirira.
Idazleak Gaceta de Bolivian eman zituen lehenengo pausuak, Ateneo Femenino-aren kide izan zen eta Cielos de Bolivia literatur-aldizkariaren zuzendaria izan zen. Musikaren Kontserbatorio Nazionalean "Musikaren Historia" irakasten zuen eta Kongresu Nazionaleko Liburutegiko zuzendaria izan zen.
Bere lehengo obra, El occiso (1937) Enrique Ruiz Barragánen oroimenari eskaini zion. Liburua berehala agortu zen, izan ere autorearen ezkontzaz kanpoko maitasun-harreman bat eta borondatezko abortu bat ageri ziren, garaiko gizartean eskandalua eragin zuen. Autoreak erreakzio hori sumatuko zuen epigranean “Este libro es una crucifixión y un inri” idatzi zuenean.
1957an Bolivia utzi eta São Paulo kokatu zen. Han eman zituen azken urteak.
El Occisoren eskandaluaren ondoren ez zuen beste libururik argitaratu. Hil ondoren, bere seme-alabek, Guido Vallentsits Estenssorok eta Irene Cusicanqui Estenssorok, liburua berrargitaratu eta beste lau liburuki ezagutarazi zituzten, amaren ipuin, poema eta beste testu batzuekin.
Gaur egun, mugimendu abangoardista boliviarreko emakumezkoen ordezkaritzat hartzen da; besteak beste, Hilda Mundy oruretarra eta Yolanda Bedregalekin batera.

## Erreferentziak

* ↑ María Virginia Estenssoro. Una aureola de maldad. .
* ↑ María Virginia Estenssoro Una aureola de maldad. .

## Kanpo estekak

* Datuak: Q5651714
# Lacorzanilla

Lacorzanilla Añanako Kuadrillan dagoen Berantevilla udalerriko herrietako bat da.

## Inguru naturala eta kokapena

Herria N-124 errepidea eta A-3122 herri bideak bat egiten duten tokian dago, Ihuda eta Zadorra ibaien elkargunetik gertu. Lacorzanilla Berantevillako udalerriaren herrigunetik bi kilometro ingurura dago.

## Demografia

* Lacorzanillako biztanleria

## Ondarea

* San Antonio eliza: Hiru nabez osatuta dago, eta harlankaitz eta harlanduz eraiki zen XVII. mendean. Elizan Lacorzanillako Ama Birjina gurtzen da.

## Jaiak eta ospakizunak

Irailaren 24tik hurbilen dagoen egunean erromeria antolatzen da. Irailaren 24ean Mesedeen eguna ospatzen da.

## Erreferentziak

* ↑ Berantevilla Euskaltzaindiaren webgunean

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* Datuak: Q3215841
* Multimedia: Lacorzanilla / Q3215841
# Idoia Estornes Zubizarreta

Idoia Estornes Zubizarreta (Santiago de Chile, Txile, 1940ko azaroaren 28a -) gipuzkoar idazlea eta historialaria da, Bernardo Estornesen alaba.

## Biografia

Donostian egin zituen Filosofia eta Letretako ikasketak. Auñamendi Argitaletxeko Auñamendi Eusko Entziklopedia entziklopediako erredakzio-lanak zuzentzen ditu 1968. urteaz geroztik.
* 1976. urtean eman zuen argitara Carlismo y abolición foral 1876-1976 bere lehen liburua. Soziologia, geografia, historia eta kulturako gaiak jorratu ditu bere artikulu eta lanetan.
* 1987an, beste lagun batzuekin batera, Maria de Maeztu Forum Feminista sortu zuen, oraindik bizirik dirauen taldea.
* 1989an historian doktore egin zen. Komunikabideetan ere idazten du, eta bi bider irabazi du horregatik Emakunderen Berdintasunerako saria.
Hainbat liburu idatzi ditu Eusko Ikaskuntzaren historiaz.
Argitara eman dituen lanen artean: La Sociedad de Estudios Vascos. Aportación de Eusko Ikaskuntza (1983), Historia-geografía (1990) eta aitari eskainitako Bernardo Estornés Lasa (1995).

## Lanak

* Carlismo y abolición foral. 1876-1976, Auñamendi, Donostia, 1976.
* Qué son los partidos abertzales, Auñamendi, Donostia, 1977.
* La Sociedad de Estudios Vascos 1918-1936. Aportación de Eusko-Ikaskuntza a la cultura vasca, Eusko Ikaskuntza, Donostia, 1983.
* La construcción de una nacionalidad vasca. El autonomismo de Eusko-Ikaskuntza (1918-1931) (doktore tesia), Eusko Ikaskuntza, Donostia, 1990.
* Bernardo Estornés Lasa, Eusko Ikaskuntza, Donostia, 1995.
* Cómo pudo pasarnos esto. Crónica de una chica de los 60, Erein, Donostia, 2013.
* Cuando Marx visitó Loyola: ELA-STV, un sindicato vasco durante el periodo franquista, Erein, Donostia, 2017.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12259412
# Ixabel Etxeberria Muxika

Ixabel Etxeberria Muxika (Urruña, Lapurdi, 1960) lapurtar ikerlaria, irakaslea, idazlea eta politikaria da. Euskal Antzerkigintzan doktorea da. 2009an Europako Legebiltzarrerako hauteskundeetara aurkeztu zen Euskal Herriaren Alde hautagaitzako presidentea izan zen.
Doktorego-tesia aurkeztu zuen 2008an Aurelia Arkotxa-Scarica-ren zuzendaritzapean egin zuen Bordele III unibertsitatean (orain Bordele-Montaigne Unibersitatea deitzen da). Tesi-lanean Piarres Larzabalen antzerkigintza aztertu zuen ("Piarres Larzabalen antzerkigintza 1950-1982: euskarazko antzerki identitarioaren paradigmak, eranskinak").
Euskal Herriari loturiko emakume ahaltsuen bila ari zela egin zuen topo Nafarroako azken-aurreko erreginarekin. Haren alaba Joana Albreten biografia landu zuen. 2023an Margarita, Nafarroako erregina (1492-1549) biografia eman zuen Euskaltzaindiarekin.

## Liburuak

Besteak beste, lan hauexek argitaratu ditu:

### Biografia

* Margarita, Nafarroako erregina (1492-1549), (2023, Euskaltzaindia)

### Saiakera

* Piarres Larzabalen antzerkigintza (1950-1972) (2017, Euskaltzaindia, ISBN 9788494647727)
* Bestelakoak

### Bestelakoak

* Antzerkigintzari arnas berria ematen, (2015, EGA
* Piarres Larzabalen antzerkigintza: 1950-1982 (2016, Euskaltzaindia)
* Larzabalen antzerkigintza, euskal identitatearen paradigmak (2015, Euskera)
* Euskal literatura ikusezina Iparraldean (2013, Hegats)
* Piarres Larzabal (1915-1988) eta antzerki identitarioa (2010, Oihenart)
* Piarres Larzabalen antzerkigintza 1950-1982: euskarazko antzerki identitarioaren paradigmak, eranskinak Tesi doktorala (2008, UBM/BMU Bordele-Montaigne Unibertsitatea)
* 50eko hamarkadako antzertia Iparraldean. Hitzaldia. (2001, Uda Ikastaroak (UPV/EHU))

### Artikuluak

* Euskal prentsan artikulu anitz plazaratu du.

## Erreferentziak

* ↑ «Euskal Herriaren Alde plataforma aurkeztu dute Europako bozetarako» Berria 2009ko apirilaren 18a (Noiz kontsultatua: 2018ko apirilaren 19a).
* ↑ Fernandez, Josu. (2012ko uztailaren 3a). «Ixabel Etxeberria. Irakaslea eta doktorea.» Berria (Noiz kontsultatua: 2018ko apirilaren 19a).
* ↑ Etxeberria Muxika, Ixabel. (2008). Piarres Larzabalen antzerkigintza 1950-1982: euskarazko antzerki identitarioaren paradigmak, eranskinak. Bordele-Montaigne Unibertsitatea (Noiz kontsultatua: 2021-03-17).
* 1 2 ««Errelato asko behar dira gaur mundua konprenitzeko»» Berria 2024-03-31 (Noiz kontsultatua: 2024-04-01).
* ↑ Ixabel Etxeberria: "Margarita erreginak erabili zuen antzerkigintza bere ideiak ezagutarazteko". (Noiz kontsultatua: 2024-04-01).
* ↑ «Ixabel Etxeberria Muxika :: Inguma - Base de datos de la comunidad científica vasca» www.inguma.eus (Noiz kontsultatua: 2024-04-01).
* ↑ (Gaztelaniaz) «Ixabel Etxeberria Muxika» Dialnet (Noiz kontsultatua: 2024-04-01).

## Kanpo estekak

* Ixabel Etxeberria: "Margarita erreginak erabili zuen antzerkigintza bere ideiak ezagutarazteko"
* Datuak: Q52012756
# Izaskun Etxeberria

Izaskun Etxeberria Zufiaurre (Altsasu, Nafarroa Garaia, 1964ko ekainaren 4a) irakaslea eta idazlea da. DBHko euskara irakasle dihardu Iruñeko Jaso ikastolan, 1986tik.

## Bizitza

Irakasle ikasketak egin zituen Donostiako Elizbarrutiko irakasle eskolan, Euskal Filologia espezialitatean. Graduondoa Bergarako UNEDeko Idazle Eskolan. Irakaskuntza-formaziorako hainbat ikastaro ere egina da.

## Lanak
### Eskola materiala

* Ulertzuz , irakurketaren ulermenaren konpetentzia. NIE
* Ulertuz DBH 1. maila. Cénlit Ediciones- Luis Enrique Hualde Alfaro
* Ulertuz DBH 2. maila. Cénlit Ediciones- Luis Enrique Hualde Alfaro
* Ulertuz DBH 3. maila. Cénlit Ediciones- Luis Enrique Hualde Alfaro
* Ulertuz DBH 1. maila. Cénlit Ediciones- Luis Enrique Hualde Alfaro

### Narrazioak

* Geltoki begiradak. Ametsak. 39 idazle nafar liburuan (Pamiela, 2017)
* Esaten ez den guztian (Pamiela, 2022)Narrazio bilduma

### Literatura artikuluak

* Hainbat aritulu idatzi ditu literaturaz, idazten.com-en ikusgai.

### Iritzi artikuluak

* Berria egunkariko Nafarroako Hitza-n, 2012ko martxotik 2016ko uztailera.

### Liburuen inguruko kritikak

* Sakanako Guaixe astekarian literatur-liburuen inguruko artikuluak. 2009tik-2011ra.

## Sariak

* 2011an Berriobeitiko Literatur-Lehiaketan, 1. saria.
* 2012an Aguraingo II. Nazioa-Lehiaketan, 1. saria.
* 2012an Iruñeko Udalaren egile berrientzako euskarazko XXII. Literatur-Lehiaketan, Aipamen berezia
* 2015ean Iruñeko Udalaren egile berrientzako euskarazko XXV. Literatur-Lehiaketan, Aipamen berezia
* 2016an Iruñeko Udalaren egile berrientzako euskarazko XXVI. Literatur-Lehiaketan, 2. saria
* 2017an Iruñeko Udalak antolatzen duen idazle berrientzako euskarazko XXVII. Literatur- Lehiaketan 1. saria jaso zuen Bidaideak narrazio laburrarekin.
* 2017an Miranda de Argako Erdialde Literatur-Lehiaketan, 2. saria
* 2018an Iruñeko Udalaren egile berrientzako euskarazko XXVIII.Literatur-Lehiaketan, 2. saria

## Erreferentziak

* ↑ ««Bideek urratutako espazioan» ahotsa berreskuratu duten denetariko pertsonaiak» El Diario Vasco 2022-05-19 (Noiz kontsultatua: 2022-06-17).
* ↑ (Gaztelaniaz) «Ulertuz, Dbh, 1 Maila : Izaskun Etxeberria Zufiaurre - $ 5.122» articulo.mercadolibre.com.ar (Noiz kontsultatua: 2022-06-17).
* ↑ «Detalles de fabricante Etxeberria, Izaskun» www.pamiela.com (Noiz kontsultatua: 2022-06-17).
* ↑ Noticias, Diario de. «Historias de Altsuondo, el universo del libro de Izaskun Etxeberria» www.noticiasdenavarra.com (Noiz kontsultatua: 2022-06-17).
* ↑ «esaten ez den guztian. Izaskun Etxeberria Zufiaurre. Elkar.eus» www.elkar.eus (Noiz kontsultatua: 2022-06-17).
* ↑ SL, TAI GABE DIGITALA. (2022-05-19). «Izaskun Etxeberriak joan-etorrian dabiltzatenen esan ezinezkoak jaso ditu bere lehen liburuan» naiz: (Noiz kontsultatua: 2022-06-17).
* ↑ «Kontakizun laburren hiru liburu» El Correo 2023-01-06 (Noiz kontsultatua: 2023-01-20).
* ↑ «Izaskun Etxeberria» www.idazten.com (Noiz kontsultatua: 2022-06-17).
* ↑ «Egile Berrientzako Euskarazko XXVII. Literatur Lehiaketaren irabazleak» www.kulturklik.euskadi.eus 2017-12-22 (Noiz kontsultatua: 2022-06-17).

## Kanpo estekak

* Datuak: Q112613908
# Arantza Etxeburua

Miren Arantzazu Etxeburua García edo Arantza Etxeburua (Donostia, Gipuzkoa, 1966a - ) euskal idazlea eta irakaslea da.
Donostiako Santo Tomas Lizeoan ikasi zuen. Irakasle batek animatua poesia bat idatzi zuen Donostiako lehiaketa batean parte hartzeko. Lehiaketa irabazi zuen, baita urte batzuk geroago Irungo lehiaketa bat ere.
1984 eta 1989 urteen artean euskal filologia ikasi zuen Deustuko Unibertsitatean.
Egun, Aldapeta Maria Ikastetxean egiten du lan euskara eta literatura irakasle gisa. Ingeleseko eta gaztelaniazko irakaslea ere izan zen. Dagoeneko bi olerki liburu kaleratu ditu. Bere olerki famatuen artean "Hitz hits, paperezko mihisetan lits" dago.

## Lanak
### Poesia

* Hitz hits; paperezko mihisetan lits (1992, Kutxa)

## Kanpo estekak

* Arantza Etxeburua literaturaren zubitegian
* Datuak: Q12253842
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Luisa Etxenike

Luisa Etxenike Urbistondo (Donostia, Gipuzkoa, 1957ko uztailaren 10a) idazlea da. Gaztelaniaz idazten du.

## Bizitza

Zuzenbidean lizentziatua da. Emakumeek idatzitako literatura ondo ezagutzen du, eta hainbat literatura-lanetan parte hartu du. Horrez gainera, emakumeei zuzendutako irakurketa eta idazketa-lantegiak kudeatu izan ditu Donostian eta Gipuzkoako hainbat herritan. Donostian antolatzen ziren Emakume Idazleen Jardunaldien antolatzaile nagusietakoa. Eta Emakume idazleen mundu bat jaialdi literarioaren zuzendaria.
Komunikabide desberdinetan kolaboratzen du, prentsa idatzian zein irratian. Grand Place aldizkariaren idazketa batzordearen partaidea da. Eta itzultzaile-lanetan ere aritu da. El ángulo ciego (2008) eleberriarekin Euskadi Literatura saria irabazi zuen 2009an.
2007an Frantziak Arte eta Letren Ordenako Zaldun izendatu zuen. 2013an Donostiako Udalak Donostiako Hiritar merituaren domina eman zion.

## Bibliografia

   Eleberriak
* El detective de sonidos (2011)
* El ángulo ciego (2008)
* Los peces negros (2005)
* Vino (2000)
* El mal más grave (1997)
* Efectos secundarios (1996)
* Querida Teresa (1988)
   Kontakizun liburuak
* Ejercicios de duelo (2001)
* La historia de amor de Margarita Maura (1990)
   Olerki liburuak
* El arte de la pesca (2015)
   Itzulpenak
* Alguién vivo pasa, Claude Lanzmann
* Algo negro, Jackes Roubaud
* La cabeza de Paul Verlaine, Jean-Michel Maulpoix
* Después de los campos, la vida, Virginie Linhart

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Luisa Etxenike web ofiziala
* Ediarionorte.es Elkarrizketa
* El Pais egunkarian idatzitako artikuluak
* Datuak: Q12262707
# Isabel Expósito Morales

Isabel Expósito Morales (San Andres, Hierro, 1959ko apirilaren 13a) idazle kanariarra da. Hainbat sari jasotakoa bere ibilbidean zehar.

## Biografia

Isabel Expósito Hierron jaio zen 1959an eta 1977an Venezuelara emigratu zuen, non bere lehen poemak, ipuinak eta artikuluak argitaratu zituen. Herrialde horretan irabazi zuen, 1980an, José Ramón del Valle Laveaux Poesia lehiaketaren 3. saria, Bolívar Estatuko Kultura Zuzendaritzak konbokatua, No voy con los desprendimientos izeneko poema bildumarekin.1992an Kanariar uharteetara itzuli zen, Tenerifen finkatuz, eta hainbat literatur sari jaso zituen.
1993 eta 1997 artean Literatura Sorkuntza Tailerretan parte hartu zuen Santa Cruz de Tenerifeko Kultura Etxean eta Círculo de Bellas Artes-en.
Irakurketa eta Narrazio Tailerrak zuzendu ditu San Cristóbal de La Lagunako Udaleko Tranbia Zentro Funtzional Anitzean eta Santa Cruz de Tenerifeko beste talde batzuetan.Tailer hauen ondorioz, haren zuzendaritzapean, hainbat ipuin liburu argitaratu dira: Cada Jueves a la Siete, Las flores del Teide narran eta Ventanas de papel. Herte Herreñas Emakumeen Elkartearen sortzailea izan zen.ACTE Kanariar Idazleen Elkarteko zuzendaritza batzordeko partaide da,non Tigaiga Poesia Bilduma zuzentzen duen.
2020an 100 idazle kanariarren antologian sartu zen, María del Carmen Reina Jiménez idazlearen obran.

## Sariak

* José Ramón del Valle Laveaux Poesiako 3. Saria (1980)
* Emeterio Gutiérrez Albelo Poesia Saria Accésita (1994)
* Lehen Saria Puerto de la Cruz Poesia Lehiaketan (1995)

## Lanak
### Poesia

* No voy con los desprendimientos (1981)
* La labor de no estar (1995)
* Isla Absoluta (2005)
* Poemarium (2011)
* Cuaderno de viaje (2018)
* Londres No Mira al Mar (2019)

### Narrazioa

* Algún letrero de pereza y batalla (1981)
* Cuentos de estas y otras orillas (coatura) (kontakizunen antologia) (1995)
* Así me lo contaron (2011)

### Antologietan parte hartzeak

* 36 Relatos de Verano (2011)
* Palabras al atardecer (2018)
* La Flor Herida (2018)
* Retos (2019)
* Avanzando Juntos (2020)

## Erreferentziak

* ↑ redaccion, redaccion. (14 de julio de 2011). Los componentes del Taller de Narrativa HERTE estarán presentes en Literart. DIARIOELHIERRO.es.
* ↑ Miembros de la Junta directiva ACTE. .
* ↑ Isabel Expósito ACTE. .
* ↑ CATÁLOGO DE MERCURIO EDITORIAL, Antología de 100 escritoras canarias. .
* ↑ Entrevista - cita presentación poemario Cuaderno de viaje. 7 de agosto de 2018.
* ↑ Londres no mira al mar Septiembre. .
* ↑ Presentación del nuevo libro "Londres no mira al mar" de la escritora Isabel Expósito Morales. .

## Kanpo estekak

* Isabel Expósito Moralesen argitalpenak (ISBNarekin).
* HERTE Narrazio Tailerreko osagaiak
* Datuak: Q5920739
# Marta Extramiana

Marta Extramiana (Gasteiz, Araba. 1964) idazle, ilustratzaile eta diseinatzaile grafikoa da. Gasteizko Santa Isabel hilerriko gidaria ere bada.

## Biografia

Arte Ederretan eta Artearen Historian lizentziatua, Marta Extramiana ilustratzailea, diseinatzailea, diseinu grafikoko irakaslea eta modaren historiako irakaslea izan da, besteak beste. 2003an, Ana de Begoñak zuzendutako «Gasteizko Santa Isabel hilerriari» buruzko tesina idatzi zuen. Ipuin eta gidoi laburrak ere idatzi ditu, baita bere tesiaren dibulgaziorako materialak ere.

## Lanak

* 100 poeta maiatzean: antologia poetikoa = 100 Poetas en Mayo: antología poética (Tarqus, 2021)
* De ceniza y musgo Marta Extramianaren ilustrazioak (Única Puerta a la Izquierda, 2018).
* El caso de la patulea y un viaje a París (Las Modernas, 2017).
* El caso de los amores proscritos: los archivos secretos del Ateneo (Las Modernas, 2016).
* 57. 072 m2 Arte eta Oroimen Vitoria-Gasteizko Santa Isabel hilerria (Vitoria-Gasteizko Udala, Biltzar eta turismo zerbitzua, (2012?)
* Juglare bati gertatu zitzaion istorio ikaragarria eta berari esker umeek lortutako ezagutza ugari eta onak (Arabarri, 2008, Asier Alvarez de Arkaiarekin batera)

## Erreferentziak

* ↑ ««Zatozte, jende benetan xarmagarria aurkeztuko dizuet, hilik dauden arren»» Berria 2024-09-10 (Noiz kontsultatua: 2024-09-10).
* ↑ [Morella negra com la trufa Marta Extramiana – El caso de los amores proscritos. ] 15 de diciembre 2006.
* ↑ Marta Extramiana publica su segunda novela. 15·09·2017.
* ↑ https://www.vitoria-gasteiz.org/docs/wb021/contenidosEstaticos/adjuntos/eu/69/17/46917.pdf
* ↑ 100 poetak maiatzean = 100 poetas en mayo. 2021 ISBN 978-84-122250-8-2. PMC 1286818730. (Noiz kontsultatua: 2023-04-21).
* ↑ Zurbano Gauna, Mary. (2018). De ceniza y musgo. ISBN 978-84-946568-6-6. PMC 1196179884. (Noiz kontsultatua: 2023-04-21).
* ↑ Extramiana, Marta. (imp. 2017). El caso de la patulea y un viaje a París. Las Modernas ISBN 978-84-697-5591-4. PMC 1022096578. (Noiz kontsultatua: 2023-04-21).
* ↑ Extramiana, Marta. (2016). Los archivos secretos del Ateneo : el caso de los amores proscritos. Las Modernas ISBN 978-84-608-8507-8. PMC 1055578853. (Noiz kontsultatua: 2023-04-21).

## Kanpo estekak

* Elkarrizketa: Zatozte, jende benetan xarmagarria aurkeztuko dizuet, hilik dauden arren Berria, 2024.09.10
* Marta Extramianaren tesinan oinarrituta egindako gida Gasteizko Santa Isabel hilerria bisitatzeko: "57. 072 m2 Arte eta Oroimen Vitoria-Gasteizko Santa Isabel hilerria"
* Datuak: Q114661816
# Mijancas

Mijancas Añanako Kuadrillan dagoen Berantevilla udalerriko herrietako bat da.

## Inguru naturala eta kokapena

A-3214 errepideak herria zeharkatzen du iparraldetik hegoalderako norabidean. Hegoaldean Santurderekin egiten du muga, eta iparraldean Gaztela-Leonekin.

## Demografia

* Mijancaseko biztanleria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Ondarea

Jasokundearen Ama Birjina gurtzen den eliza, nabe bakarra eta alboko bi kaperek osatutako eraikina da. Dorreari atxikitako zilindroerdi itxurako egituran, kanpaidorrera igotzeko eskailera dago. Elizaren alde banatan hilerria zein frontoia daude.

## Jaiak eta ospakizunak

Mijancasko jaiak abuztuaren 15ean ospatzen dira Ama Birjinaren omenez.

## Erreferentziak

* ↑ Berantevilla Euskaltzaindiaren webgunean

## Kanpo estekak

* Datuak: Q3313103
* Multimedia: Mijancas / Q3313103
# Santa Cruz del Fierro

    Artikulu hau Arabako herriari buruzkoa da; beste esanahietarako, ikus «Santa Cruz».
Santa Cruz del Fierro Berantevilla udalerriko herri bat da, Arabako hegoaldean kokatua.

## Geografia

Herria Zanbranatik gertu dago, A-3126 errepidearen ertzean.

## Demografia

* Santa Cruz del Fierroko biztanleria

## Ondarea

San Andresen omenezko elizak, laukizuzen itxurako oinarria eta aurrealde zuzena dauzka. Nabeari atxikita sakristia, aurrealdea, eta portiko eta dorrea daude hegoalderi begira.

## Jaiak

Jaiak irailaren 23aren inguruan ospatzen dira, hilabeteko hirugarren asteburuan. Jaien egun nagusia irailaren 23an ospatzen da, San Andres patroiaren egunean.

## Ikus, gainera

* Añanako kuadrilla

## Kanpo estekak

* Datuak: Q3472622
* Multimedia: Santa Cruz del Fierro / Q3472622
# Santurde

    Artikulu hau Arabako herriari buruzkoa da; Errioxako udalerria gaitzat duena beste hau da: «Santurde de Rioja»
Santurde Añanako Kuadrillan dagoen Berantevilla udalerriko herrietako bat da.

## Inguru naturala eta kokapena

Herria, A-3214 eta A-4147 errepideek bat egiten duten tokian dago. Hegoaldean Toberarekin egiten du muga eta ipar-mendebaldan Mijankarekin.

## Demografia

* Santurdeko biztanleria

## Ondarea

San Jorge elizak, erdi puntuko gangez estalitako parrokia da. Eraikuntzak osagai Arkitektura erromanikoak ditu aurrealdeko sarbidean. Elizaren aurrean, kontzeju etxea dago, antzina herriko eskolak bertan egon ziren.
Elizaren aurrealdeak prisma itxurako elementuak dauzka.

## Garraio

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Jaiak eta ospakizunak

Santurdeko jaiak urriko lehen asteburuan ospatzen dira Errosarioko Ama Birjinaren omenez.

## Kanpo estekak

* Datuak: Q3473012
* Multimedia: Santurde (Álava) / Q3473012
# Tobera (Berantevilla)

    Artikulu hau Berantevillako herriari buruzkoa da; beste esanahietarako, ikus «Tobera (argipena)».
Tobera Añanako Kuadrillan dagoen Berantevilla udalerriko herrietako bat da.

## Inguru naturala eta kokapena

Herria Berantevillako udalerriaren hegoaldean dago, Santurdeko herritik gertu. A-4147 errepideak herria zeharkatzen du.

## Demografia

* Toberako biztanleria

## Eliza

Andre Mariaren eliza erromanikoa ikustekoa da.

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Jaiak eta ospakizunak

Urriaren 12an, Pilareko Andre Mariaren eguna ospatzen da.

## Kanpo estekak

* Datuak: Q3530128
* Multimedia: Tobera (Álava) / Q3530128